Tafjordfjellene

Tafjordfjellene er et fjellområde i Møre og Romsdal (kommunene Stranda, Rauma og Fjord) og Innlandet (Skjåk kommune). De to høyeste fjellene er Puttegga (1999 moh.) og Karitinden (1982 moh.). Navnet kommer av Tafjord ved den innerste fjordarmen (Tafjorden) som går innover mot fjellområdet. Ålesund-Sunnmøre Turistforening har hytter og vedlikeholder løyper i området. Den største hytten ligger i Reindalen. Området avgrenses i vest fylkesvei 63, i sør av Ottadalen (riksvei 15) og i nord av Romsdalen og Langfjelldalen. Mot sørøst overlapper området dels med Reinheimen nasjonalpark.

Tafjord Kraft utnytter fallhøyder og nedbørsfelt til kraftproduksjon. En rekke vann er regulert til magasin og lange tunneler fører vannet frem til kraftstasjonene.

Referanser

Eksterne lenker 
 Turforslag til Tafjordfjella på DNT og NRKs nettsted ut.no

 
Fjell i Innlandet
Fjell i Møre og Romsdal